بیلنسکی

ویسارین گریگورے وچ بیلنسکی  (پیدائش: 11 جون 1811ء - وفات: 7 جون 1848ء) انیسویں صدی کے روس کے مشہور و معروف نقاد، مصنف اور فلسفی تھے۔ انھوں نے معروف روسی شاعر نیکراسوف کی ادبی پرداخت میں اہم کردار ادا کیا تھا۔

 حالاتِ زندگی 
بیلنسکی 11 جون 1811ء کو سی بورگ، گرینڈ ڈچی آف فن لینڈ، روسی سلطنت میں پیدا ہوئے۔ویسارین گریگورے وچ بیلنسکی، دائرۃالمعارف آن لائن وہ ایک دیہی ڈاکٹر کا غیر معمولی ذہین اور بے قرار بیٹا تھا جو پہلے سال کے امتحان میں شریک نہ ہو نے کے سبب ماسکو اسٹیٹ یونیورسٹی سے 1832ء میں نکال دیا گیا تھا۔ اسی عمر میں کمیرے کسانوں کی حمایت میں پُر جوش ڈرامے لکھنے کی وجہ سے اس کی طالب علمانہ شہرت ذمہ داروں کو کھٹکنے لگی تھی۔جامع اردو انسائیکلوپیڈیا (جلد-1 ادبیات)، قومی کونسل برائے فروغ اردو زبان، نئی دہلی،2003ء، ص 132

دی ٹیلیسکوپ (The Telescope) نیم ادبی رسالے کی ادارت میں شریک ہو کر وہ صاحبِ نظر تنقید نگارشمار ہونے لگے۔ یہ رسالہ حکماً بند ہوا تو بیلنسکی نے ماسکو مشاہد (Moscow Watcher) رسالہ نکالا۔ تین سال بعد وہ بھی ضبط ہواتو وطن کے روزنامچے (Notes of the Fatherland) میں اس کے تنقیدی نوٹ چھپنے لگے۔ نراجی انقلابی یا کونن کی خفیہ سرگرمیوں سے بھی بیلنسکی کا تعلق رہا اور رفتہ رفتہ پائے تخت میں نوجوان دانشوروں کا ایک حلقہ اس کے گرد تیار ہو گیا جس میں اول نکولائی گوگول اور پھر فیودر دوستوئیفسکی شامل تھے۔ مدقوق بیلنسکی نے کم عمری میں ہی کئی اہلِ قلم کی تربیت اور حوصلہ افزائی کی جن میں مشہور روسی شاعر نیکراسوف بھی شامل ہیں۔ اس کے تنقیدی مضامین روسی اور انگریزی میں دو جلدوں میں شائع ہو چکے ہیں۔ بیلنسکی کے خیالات، خطوط اور تنقیدی نوٹ روس کے ابھرتے ہوئے ذی علم حلقے میں فیصلہ کن سمجھے جاتے ہیں۔ سوویت دور میں بھی بیلنسکی کا نام علم و ادب کی راہ پر سنگِ میل کا درجہ رکھتا ہے۔

 وفات 
بیلنسکی 37 سال کی عمر میں تبِ دق میں مبتلا ہو کر 7 جون 1848ء کو سینٹ پیٹرز برگ، روسی سلطنت میں وفات پا گئے۔

 حوالہ جات 

زمرہ:انیسویں صدی کے روسی صحافی
زمرہ:انیسویں صدی کے روسی مرد مصنفین
زمرہ:انیسویں صدی کے روسی مصنفین
زمرہ:انیسویں صدی کے شعرا
زمرہ:انیسویں صدی کے صحافی
زمرہ:انیسویں صدی کے مرد مصنفین
زمرہ:انیسویں صدی کے ملحدین
زمرہ:انیسویں صدی میں تپ دق سے اموات
زمرہ:تپ دق سے اموات
زمرہ:روس میں تپ دق سے اموات
زمرہ:روس میں وبائی مرض اموات
زمرہ:روسی شاعر
زمرہ:روسی صحافی
زمرہ:روسی ملحدین
زمرہ:روسی نثر نگار
زمرہ:روسی نقاد
زمرہ:شاہی روسی مرد مصنفین
زمرہ:ویکی ڈیٹا سے مختلف مختصر وضاحت
زمرہ:ہلسنکی کے مصنفین
زمرہ:1811ء کی پیدائشیں
زمرہ:1848ء کی وفیات

زمرہ:فن کے فلسفی